Diari Oficial de la Generalitat Valenciana


Sumari del DOGV 7261, del 25-04-2014 (2014/3588)

Informació pública de la memòria del programa d'actuació integrada corregida, per al desplegament de la unitat d'execució del Pla de Reforma Interior A.4-1 Parc Central.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3588


Data del document
:   04-04-2014

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la memòria del programa d'actuació integrada corregida, per al desplegament de la unitat d'execució del Pla de Reforma Interior A.4-1 Parc Central. [2014/3588]  
L'Ajuntament en ple, en la sessió realitzada el dia 28 de març de 2014, va adoptar l'acord que en la part dispositiva diu el següent :  
«Primer. Sotmetre novament a informació pública, pel termini de 20 dies hàbils, per mitjà d'un anunci publicat en el Diari Oficial de la Comunitat Valenciana i, simultàniament o amb posterioritat, en un diari no oficial d'àmplia difusió en el municipi, i amb la remissió prèvia de notificació formal i individualitzada als que consten en el cadastre com a titulars de drets afectats per l'actuació proposada, la memòria de programa corregida presentada per Valencia Parque Central Alta Velocidad 2003, SA, per al desenrotllament de la unitat d'execució del Pla de Reforma Interior A.4-1 Parc Central.  
En el dit termini, comptat des de l'endemà de l'última publicació de l'anunci d'exposició pública o des de la recepció de la notificació si és posterior, podran formular-se al·legacions únicament i exclusivament sobre les modificacions introduïdes en la memòria corregida, és a dir, sobre els apartats u i cinc de l'alternativa tècnica i l'apartat quatre de la proposició juridicoeconòmica relatius, respectivament, a la divisió en dos subfases de la primera fase d'urbanització del programa a què es referixen els antecedents de fet quart i quint, la correcció de l'error en el càlcul de la repercussió de les càrregues d'urbanització posat de manifest en l'antecedent de fet sext, i les dades corregides en la taula AT 1, Paràmetres Urbanístics de l'Actuació Integrada, i la incidència d'estes dades corregides en el conjunt del document.  
  
La documentació podrà ser examinada en l'Oficina Municipal d'Informació Urbanística, sítia en la planta baixa de l'edifici municipal de l'antiga Fàbrica de Tabacs, ubicat en el carrer d'Amadeu de Savoia, número 11.  
Atés que en la base de dades cadastrals no figuren dades de la parcel·la 5516807YJ2751F, apareixen com a referències cadastrals sense béns associats les parcel·les 54396/09 i 51702/18, i figuren com a propietats en investigació (art. 47 de la Llei 33/2003, de 3 de novembre, de Patrimoni de les Administracions Públiques) les parcel·les 9388339BR5236R5121DB, 2492428VD9956N9632OG i 0282826HZ0314C0113ZJ, l'anunci del present acord complix també la funció de notificació als titulars desconeguts i a aquells de domicili desconegut, als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segon. Notificar el present acord als distints servicis municipals, a la Direcció General d'Infraestructures Ferroviàries del Ministeri de Foment, a l'Administrador d'Infraestructures Ferroviàries (Adif), a la Confederació Hidrogràfica del Xúquer, a la Conselleria d'Infraestructures, Territori i Medi Ambient i a la Red Nacional de Ferrocarriles del Estado (Renfe).  
Tercer. Procedir a la inserció en la pàgina web municipal ?www.valencia.es- de la documentació sotmesa a informació pública».  
  
València, 4 d'abril de 2014.- El secretari: Manuel Latorre Hernández.